Il-ministri għall-affarijiet barranin u għad-difiża tal-UE llum iddiskutew l-Istrateġija Globali tal-UE. Wara d-diskussjoni, il-Kunsill adotta konklużjonijiet dwar is-sigurtà u d-difiża fil-kuntest tal-Istrateġija Globali tal-UE. Waqt li jinnota li sa mit-tnedija tal-Istrateġija Globali tal-UE f'Ġunju 2016, l-UE mxiet passi mingħajr preċedent 'il quddiem fil-qasam tas-sigurtà u d-difiża, il-Kunsill jilqa' b'sodisfazzjon il-progress sostantiv magħmul fit-tisħiħ tas-sigurtà tal-Unjoni u fir-rwol tagħha bħala garanti u attur globali fis-sigurtà, inkluż bil-Politika tagħha ta' Sigurtà u ta' Difiża Komuni (PSDK). Il-Kunsill jenfasizza l-ħtieġa li jinżamm ir-ritmu billi jitkompla l-impenn tal-istati membri u l-istituzzjonijiet tal-UE. Billi tindirizza l-ħtiġijiet attwali u futuri tal-Ewropa fis-sigurtà u d-difiża, l-UE qed ittejjeb il-kapaċità tagħha li taġixxi bħala garanti tas-sigurtà, l-awtonomija strateġika tagħha u l-kapaċità tagħha li tikkoopera mas-sħab. Konklużjonijiet tal-Kunsill dwar is-sigurtà u d-difiża fil-kuntest tal-Istrateġija Globali tal-UE, 17 ta' Ġunju 2019 Il-konklużjonijiet jieħdu rendikont tal-progress u jipprovdu aktar gwida dwar id-diversi linji ta' ħidma għall-kooperazzjoni fis-sigurtà u d-difiża. L-oqsma koperti jinkludu: Missjonijiet u operazzjonijiet tal-PSDK Il-Kunsill jenfasizza l-kontribut sinifikanti tal-missjonijiet u l-operazzjonijiet tal-PSDK għall-paċi u l-istabbiltà internazzjonali, bħala parti essenzjali mill- approċċ integrat tal-UE għall-konflitti u l-kriżijiet . L-UE bħalissa għandha għaxar missjonijiet ċivili tal-PSDK u sitt operazzjonijiet militari tal-PSDK fuq tliet kontinenti li fihom bħalissa hemm stazzjonati madwar 4 500 raġel u mara. Tibdil fil-klima Il-Kunsill jenfasizza l-importanza tal-kwistjonijiet ambjentali u t-tibdil fil-klima għas-sigurtà u d-difiża. Patt dwar id-dimensjoni ċivili tal-PSDK Il-Kunsill jilqa' l-ħidma li saret fuq il-pjan ta' azzjoni konġunt mis-SEAE u s-servizzi tal-Kummissjoni li fih jiddeskrivu l-firxa ta' azzjonijiet li għandhom jittieħdu fil-livell tal-UE biex tiġi appoġġata l-implimentazzjoni tal-patt dwar id-dimensjoni ċivili tal-PSDK. Pjan ta' azzjoni konġunt li jimplimenta l-patt dwar id-dimensjoni ċivili tal-PSDK, 30 ta' April 2019 Kooperazzjoni Strutturata Permanenti (PESCO) Il-Kunsill jilqa' b'sodisfazzjon it-tlestija tal-ewwel ċiklu annwali tal-PESCO kif ukoll il-progress miksub mill-istati membri parteċipanti fit- twettiq tal-impenji li jorbtu l-aktar , b'mod partikolari dawk dwar baġits tad-difiża, investiment konġunt fid-difiża u l-użu inizjali tal-għodod, l-inizjattivi u l-istrumenti tal-UE fl- ippjanar tad-difiża. Il-Kunsill ifakkar li l-istati membri parteċipanti ser javvanzaw fil-ħidma u jiffukaw fuq l-implimentazzjoni rapida u effettiva tal-34 proġett eżistenti tal-PESCO u jħeġġiġhom iressqu flimkien proposti ġodda ta' proġetti mhux aktar tard mill-31 ta' Lulju 2019 Il-Kunsill jirrikonoxxi li Stat terz jista', u jkun jeħtieġ li, jipprovdi valur miżjud sostanzjali għall-proġetti tal-PESCO , jikkontribwixxi għat-tisħiħ tal-PESCO u l-PSDK u jissodisfa impenji aktar diffiċli, waqt li jirrispetta bis-sħiħ il-prinċipju tal-awtonomija fit-teħid tad-deċiżjonijiet tal-UE u l-istati membri tagħha. F'dan il-kuntest, il-Kunsill jistenna bil-ħerqa l-adozzjoni malajr kemm jista' jkun ta' Deċiżjoni tal-Kunsill dwar il-kundizzjonijiet ġenerali li jippermettu li Stati terzi jistgħu jiġu mistiedna b'mod eċċezzjonali jipparteċipaw fi proġetti individwali tal-PESCO. Rieżami Annwali Kkoordinat dwar id-Difiża (CARD) Il-Kunsill jistenna bil-ħerqa t-tnedija tal-ewwel ċiklu sħiħ tal-CARD li jibda bi djalogi bilaterali dwar il-CARD f'Settembru 2019, bil-għan li fil-ħarifa tal-2020 il-ministri jingħataw rieżami komprensiv tal-istat tax-xenarju tal-kapaċitajiet Ewropej. Fond Ewropew għad-Difiża Il-Kunsill jistenna bil-ħerqa l-adozzjoni u l-implimentazzjoni rapida tal-Fond Ewropew għad-Difiża, wara l-fehim komuni li ntlaħaq fi Frar mill-Parlament Ewropew u mill-Kunsill dwar ir-Regolament relatat u ladarba jintlaħaq ftehim ġenerali dwar il-Qafas Finanzjarju Pluriennali (QFP) għall-2021-2027. Il-Kunsill jenfasizza l-importanza tal-fond biex jgħin fit- titjib tal-kompetittività, l-effiċjenza u l-kapaċità ta' innovazzjoni tal-bażi teknoloġika u industrijali tad-difiża Ewropea fl-Unjoni kollha. Il-Kunsill jilqa' wkoll ir-rwol previst tal-fond fil-promozzjoni ta' teknoloġiji rivoluzzjonarji fil-qasam tad-difiża. Rapport ta' progress dwar il-proposta għal regolament tal-Parlament Ewropew u tal-Kunsill li jistabbilixxi l-Fond Ewropew għad-Difiża, l-1 ta' Marzu 2019 Kooperazzjoni bejn l-UE u n-NATO Filwaqt li jikkunsidra li l-UE u NATO għandhom valuri kondiviżi u għadhom jiffaċċaw sfidi ta' sigurtà komuni, il-Kunsill jilqa' r-raba' rapport ta' progress ippreżentat b'mod konġunt mir-Rappreżentant Għoli/Viċi President/Kap tal-Aġenzija u s-Segretarju Ġenerali tan-NATO dwar l-implimentazzjoni tas-sett komuni ta' proposti (total ta' 74 azzjoni) li jenfasizza l- kisbiet ewlenin , inkluż fl-oqsma tad-djalogu politiku, il-mobbiltà militari, il-ġlieda kontra t-theddid ibridu, l-eżerċizzji paralleli u kkordinati kif ukoll il-kapaċitajiet tad-difiża. Ir-raba' rapport ta' progress fir-rigward tal-implimentazzjoni tas-sett komuni ta' proposti Din ir-riżorsa bħalissa hi disponibbli biss bil-lingwa jew il-lingwi li ġejjin: Ġlieda kontra t-theddid ibridu Il-Kunsill jilqa' l-ħidma li saret kontra t-theddid ibridu, li mxiet 'il quddiem b'pass tajjeb, li ssaħħet wara l-attakk ta' Salisbury, b'mod partikolari fir-rigward tal-għarfien tas-sitwazzjoni, il-komunikazzjoni strateġika, ir-riskji kimiċi, bijoloġiċi, radjoloġiċi u nukleari, iċ-ċibersigurtà u l-counter-intelligence. Il-Kunsill jilqa' l-ġabra li qed tiżdied ta' miżuri possibbli ta' rispons f'livell tal-UE, inkluż is-sistema awtonoma ta' sanzjonijiet ċibernetiċi, is-sistema awtonoma ta' sanzjonijiet kontra l-użu ta' armi kimiċi, kif ukoll ir-rispons ikkoordinat għad-diżinformazzjoni permezz tal-pjan ta' azzjoni kontra d-diżinformazzjoni u l-ħolqien ta' Sistema ta' Twissija Rapida flimkien mal-istati membri biex titjieb il-kondiviżjoni tal-informazzjoni. Mobbiltà militari Il-Kunsill jilqa' b'sodisfazzjon l-implimentazzjoni li qed issir ta'sforzi fit-titjib tal-mobbiltà militari kemm fil-livell tal-UE kif ukoll mill-istati membri, b'mod koerenti u kkoordinat u f'kooperazzjoni mill-qrib man-NATO, u jipprovdi aktar gwida għat-triq 'il quddiem. Il-konklużjonijiet jirreferu wkoll għall-koerenza fost l-inizjattivi tad-difiża tal-UE (CARD, PESCO, Fond Ewropew għad-Difiża), il-kooperazzjoni bejn l-UE u n-NU, is-sħubijiet, l-assistenza reċiproka u l-klawżoli ta' solidarjetà tat-Trattat (artikolu 42.7 u artikolu 222), iċ-ċiberdifiża, u l-għarfien tas-sitwazzjoni. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: L-Istrateġija Globali tal-UE: il-prospettiva tliet snin wara, rapport, Ġunju 2019 Strateġija Globali tal-UE (SEAE) Kooperazzjoni tal-UE dwar is-sigurtà u d-difiża (informazzjoni ġenerali) Ara l-paġna tal-laqgħa